तर, केन्द्रीय सदस्यहरूले यही बैठकमा छलफल गर्न जिकिर गरेका छन् । ‘सभापति देउवाले निर्वाचनमा पार्टीले बेहोरेको हारको सन्दर्भमा राष्ट्रियसभा निर्वाचनपछि अर्को बैठक डाकेर छलफल गर्ने बताउनुभएको छ’, प्रवक्ता विश्वप्रकाश शर्माले भने, ‘निर्वाचन समीक्षा गम्भीर ढंगले गर्नुपर्ने उहाँको भनाइ छ ।’निर्वाचनमा पार्टी पराजयको गम्भीर समीक्षा गर्नुपर्ने भएकाले अर्को बैठक बोलाउने सभापतिको आश्वासन । देउवालगत्तै बोल्न थालेका केन्द्रीय सदस्यहरूले राष्ट्रियसभा निर्वाचनभन्दा पनि पार्टीमा नेतृत्व र त्यसको केही नजिक मानिसहरू हाबी भएको भन्दै पार्टी नेतृत्वलाई सच्चिन आग्रह गरे । केन्द्रीय सदस्यहरू अर्जुननरसिंह केसी, कल्याण गुरुङ, नवीन्द्रराज जोशी, प्रदीप पौडेल, चन्द्र भण्डारीलगायतले नेतृत्वको कडा आलोचना गरे ।
